Kjetil Paulsen

Kjetil Paulsen (født 30. mars 1956, død 9. august 2019Dødsannonsen i Aftenposten, 14. august 2019, s. 45.) var en norsk diplomat og ambassadør.

Paulsen var utdannet historiker fra Universitetet i Oslo. I 1983 ble han opptatt som aspirant i Utenriksdepartementet. Fra 1985 til 1988 var han knyttet til Norges faste delegasjon til FN i New York. Han tjenestegjorde deretter ved Norges ambassade i Lagos i Nigeria. I tiden 1990–1991 var han stasjonert ved den norske ambassaden i Romania. Fra 1991 til 1994 var han chargé d'affaires ved ambassaden i Etiopia.

Fra 1994 til 2000 arbeidet Paulsen i Utenriksdepartementets politiske avdeling og var fra 2000 til 2002 nestleder for UDs bistandsavdeling. Han var ministerråd ved Norges delegasjon til FN og andre internasjonale organisasjoner i Genève 2002–2006.Offisielt fra statsråd, regjeringen.no, 7. juni 2002.

I 2009 ble Paulsen utnevnt til Norges ambassadør i Skopje i Republikken Makedonia.Offisielt fra statsråd 6. mars 2009, regjeringen.no. Han var  Norges ambassadør til Thailand fra 2014 til 2018.Ny norsk ambassadør, thailandstidende.com, 1. september 2014.Former ambassador Kjetil Paulsen in Memoriam - Thai-Norwegian Chamber of Commerce 14. august 2019

Kjetil Paulsen var ridder av 1. klasse av Den Kongelige Norske Fortjenstorden (2010).Tildelinger - Kjetil Paulsen - kongehuset.no

 Referanser 

 Eksterne lenker 
 Cv of ambassador Kjetil Paulsen, Norges ambassade i Makedonia

Kategori:Norges ambassadører til Nord-Makedonia
Kategori:Norges ambassadører til Thailand
Kategori:Den Kongelige Norske Fortjenstorden